વર્ષ-૨૦૧૪માં દેશમાં લોકસભાની ચૂંટણી યોજાઈ હતી. ત્યારે કોંગ્રેસના વડાપ્રધાન પદે મનમોહનસિંહ અને ભાજપ એટલે કે એનડીએ તરફથી નરેન્દ્ર મોદીને ઉમેદવાર બનાવવામાં આવ્યા હતા. ચૂંટણીના પરિણામો આવ્યા એટલે દેશમાં નવો જ ઉદય થયો હોય તેમાં ૧૨૫ કરોડ દેશવાસીઓમાં નવો જ ઉમંગ હતો તેનું કારણ હતું કે નવી સરકાર એટલે કે એનડીએ (મોદી સરકાર) દેશની રાજધાની દિલ્હીમાં બિરાજમાન થવાની હતી. મોદી સરકાર તરફી પ્રજાએ ચુકાદો આપ્યો અને દેશના વડાપ્રધાન બન્યા નરેન્દ્ર મોદી. ત્યારે દરેકને લાગ્યું કે હવે આપણા અચ્છે દિન આવશે. શપથવિધિમાં જ નરેન્દ્ર મોદીએ કહ્યું હતું કે મારી સરકાર એ ગરીબોની સરકાર, દલિતો, શોષિતો, વંચિતો, પિડિતોની સરકાર. સમય વિતતો ગયો અને પ્રજા સમક્ષ વાસ્તવિકતા આવતી ગઈ. અત્યારે હાલ મોદી સરકારને ચાર વર્ષ કરતાં પણ વધુ સમય પૂર્ણ થયો હોવા છતાં પ્રજાને એક પણ ફાયદો કે રાહત મળી નથી. દેશમાં મોંઘવારી, પેટ્રોલ-ડિઝલના ભાવ, કાશ્મીરમાં પાકનું નાપાક ફાયરિંગ અને આતંકવાદ, જીએસટી, નોટબંધી તમામ મોરચે મોદી સરકાર સતત નિષ્ફળ નિવડી છે.